stanford-oval/wikipedia huggingface dataset:
พระเทวทัต
สาเหตุที่พระเทวทัตฝักใฝ่ในการกระทำชั่ว

สาเหตุที่พระเทวทัตฝักใฝ่ในการกระทำชั่วนั้น พระพุทธเจ้าได้ตรัสว่า จิตของพระเทวทัตได้ถูกครอบงำย่ำยีด้วยอสัทธรรม (ธรรมฝ่ายชั่ว) 8 ประการ คือ 1.ลาภ 2.เสื่อมลาภ 3.ยศ 4.เสื่อมยศ 5.สักการะ 6.เสื่อมสักการะ 7.ความปรารถนาอันต่ำทราม 8.ความเป็นมิตรชั่ว (แต่มีเพียง 3 อย่างที่ถูกครอบงำด้วยอสัทธรรมคือ 1.ความปรารถนาอันต่ำทราม 2.ความเป็นมิตรชั่ว 3.พอบรรลุคุณวิเศษก็หยุดอยู่เพียงแค่นั้น ทำให้พระเทวทัตต้องไปเกิดในอบายชั่วกัปหรือตกนรกชั่วกัป ไม่มีใครช่วยได้เลยแม้แต่พระพุทธเจ้า) หลังจากนั้นพระพุทธเจ้าก็ได้สอนให้เหล่าภิกษุผู้ที่ถูกครอบงำย่ำยีด้วยอสัทธรรมให้เป็นฝ่ายครอบงำย่ำยีอสัทธรรมเพื่อไม่ให้เป็นแบบอย่างของเทวทัต
สาเหตุที่พระพุทธเจ้าบวชแก่พระเทวทัต

สาเหตุที่พระพุทธเจ้าบวชแก่พระเทวทัต ทั้ง ๆ ที่รู้ว่า พระเทวทัตจะทำชั่วต่อพระพุทธเจ้าและพระศาสนานั้นได้มีการกล่าวไว้ในมิลินทปัญหา ว่าเมื่อครั้งหนึ่ง พระเจ้ามิลินท์ทรงได้สนทนาธรรมกับพระนาคเสนเถระ พระเจ้ามิลินท์ได้ทรงปุจฉาว่า การที่พระพุทธเจ้าได้ประทานการบวชเป็นภิกษุแก่พระเทวทัตนั้น พระพุทธองค์ทรงรู้หรือไม่ว่าถ้าพระเทวทัตบวชเข้ามาแล้วจะสร้างบาปกรรมอันใหญ่หลวงแก่พระศาสนาและพระพุทธองค์คือ ทำร้ายพระพุทธเจ้าและทำสังฆเภทคือให้สงฆ์แตกกัน พระนาคเสนก็วิสัชนาว่า ทรงรู้ หลังจากนั้นพระเจ้ามิลินท์ทรงได้ปุจฉาอีกว่า เมื่อพระพุทธองค์ทรงรู้แล้ว ทำไมยังทรงประทานการบวชแก่พระเทวทัตอีก พระนาคเสนก็วิสัชณาว่า เหตุที่พระพุทธองค์ทรงประทานการบวชแก่พระเทวทัตนั้น เพราะทรงเล็งเห็นว่า ถ้าพระเทวทัตครองเรือนเป็นคฤหัสถ์ก็จะก่อกรรมทำชั่วอย่างไม่จบสิ้น เมื่อตายไปก็จะไปบังเกิดในอบายภูมิเสวยทุกขเวทนาเป็นเวลาหลายกัปอย่างไม่จบสิ้น แต่ถ้าพระเทวทัตได้บรรพชาในพระพุทธศาสนาแล้วก็จักมีอันสิ้นสุดได้ เมื่อบรรพชาแล้ว ก็จักทำกรรมชั่วเพียงให้ตกนรกอยู่แค่ 1 กัปเท่านั้น ทรงเห็นอย่างนี้ จึงได้โปรดให้พระเทวทัตบรรพชาด้วยอำนาจพระมหากรุณาของพระพุทธองค์
สถานที่พระเทวทัตถูกธรณีสูบในปัจจุบัน

ตามคัมภีร์อรรถกถากล่าวว่า สถานที่พระเทวทัตถูกธรณีสูบอยู่ริมสระน้ำหน้าวัดเชตวันมหาวิหาร ในปัจจุบันบริเวณหน้าวัดเชตวันยังคงมีพื้นที่ว่างแปลงหนึ่งอยู่กลางนา ไม่มีชาวบ้านคนไหนกล้าไปปรับพื้นที่ทำนา เนื่องจากเล่าสืบต่อกันมาว่าเป็นสถานที่พระเทวทัตถูกธรณีสูบ
ปัจจุบันผู้นำเที่ยวชมวัดเชตวันมักบอกว่าบริเวณนี้คือจุดที่พระเทวทัตถูกธรณีสูบ ซึ่งอยู่ไม่ไกลจากสระน้ำที่นางจิญจมาณวิกา ถูกธรณีสูบเช่นเดียวกัน
ดูเพิ่ม

พระเจ้าอชาตศัตรู ลูกศิษย์ของพระเทวทัต ผู้ทำปิตุฆาต ที่สำนึกผิดและหันมาบำรุงพุทธศาสนาและเป็นองค์อุปถัมภ์ปฐมสังคายนาในภายหลัง
แหล่งข้อมูลอื่น

อรรถกถา ขุททกนิกาย คาถาธรรมบท ยมกวรรคที่ 1. อรรถกถาพระไตรปิฏก. เข้าถึงเมื่อ 5-6-52
| ด ค กบุคคลในพุทธประวัติ |
| --- | --- | --- |
| พระบรมศาสดา |  พระโคตมพุทธเจ้า  |  |
| พระอัครสาวก |  พระสารีบุตร  พระมหาโมคคัลลานะ  |  |
| พุทธอุปัฎฐาก |  พระอานนท์  |  |
| พระมหากษัตริย์ |  พระเจ้าสุทโธทนะ  พระเจ้าสุปปพุทธะ  พระเจ้าพิมพิสาร  พระเจ้าปเสนทิโกศล  พระเจ้าอชาตศัตรู  |  |
| ภิกษุ |  พระอัญญาโกณฑัญญะ  พระอุรุเวลกัสสปะ  พระนันทะ  พระมหากัสสปะ  พระมหากัจจายนะ  พระองคุลิมาลเถระ  |  |
| ภิกษุณี |  พระมหาปชาบดีโคตมีเถรี  พระภัททากัจจานาเถรี  |  |
| สามเณร |  พระราหุลเถระ  |  |
| อุบาสก อุบาสิกา |  อนาถบิณฑิกเศรษฐี  ชีวกโกมารภัจจ์  นางสุชาดา  นางวิสาขา  |  |
| ศัตรู |  พระเทวทัต  จิญจมาณวิกา  |  |
ภาพจิตรกรรมฝาผนังพระพุทธประวัติ ตอนพระเทวทัตสั่งปล่อยช้างนาฬาคีรีเข้าทำร้ายพระพุทธองค์
จุดที่ชาวบ้านเชื่อว่าพระเทวทัตถูกธรณีสูบ หน้าวัดเชตวันมหาวิหาร เมืองสาวัตถี
กาจัง

| Kajang กาจัง> การถอดเสียง  |
| --- | --- |
 • อักษรยาวี: كاجڠ
 • จีน: 加影
 • ทมิฬ: காஜாங்
เขตเมืองเก่า
คำขวัญ: Beretika Kehidupan Berkualiti (อังกฤษ: Quality Living through Ethics)
Kajang กาจังที่ตั้งของกาจังในมาเลเซียตะวันตก
พิกัด: 2°59′35″N 101°47′20″E﻿ / ﻿2.99306°N 101.78889°E﻿ / 2.99306; 101.78889
ประเทศ: ประเทศมาเลเซีย
รัฐ: รัฐเซอลาโงร์
ก่อตั้ง: ค.ศ. 1807
แต่งตั้งเป็นเทศบาล: 1 มกราคม ค.ศ.  1997
การปกครอง
 • นายกเทศมนตรี: Dato' Hasan Nawawi bin Abd Rahman
พื้นที่
 • ตัวเมือง: 235.71 ตร.กม. (91.01 ตร.ไมล์)
 • รวมปริมณฑล: 787.61 ตร.กม. (304.10 ตร.ไมล์)
ประชากร (2010)
 • ตัวเมือง: 342,657 คน
 • ความหนาแน่น: 435 คน/ตร.กม. (1,498.78 คน/ตร.ไมล์)
 • รวมปริมณฑล: 539,561 คน
เขตเวลา: UTC+8 (MST)
รหัสไปรษณีย์: 43xxx
รหัสพื้นที่: +6-03
ทะเบียนพาหนะ: B
เว็บไซต์: http://www.mpkj.gov.my
กาจัง (มลายู: Kajang ) เป็นเมืองทางตะวันออกเฉียงใต้ของรัฐเซอลาโงร์ ประเทศมาเลเซีย ตั้งอยู่ห่างจากตัวเมืองกัวลาลัมเปอร์ทางทิศตะวันออกเฉียงใต้ 20 กิโลเมตร ในตำบล (มูเก็ม) กาจัง ในเขตฮูลูลังกัต (Hulu Langat )
ภูมิศาสตร์และการพัฒนา

กาจังอยู่ห่างจากย่านธุรกิจใจกลางเมืองของกัวลาลัมเปอร์ประมาณครึ่งชั่วโมงโดยทางรถยนต์ โดยส่วนใหญ่จะผ่านถนนเชรัส (Jalan Cheras) และทางด่วนแกรนด์ซากา (Grand Saga) ทั้งสองเส้นทางเป็นส่วนหนึ่งของระบบทางหลวงแผ่นดินหมายเลข 1
เมืองกาจังตั้งอยู่ริมฝั่งตะวันออกของแม่น้ำลังกัต ล้อมรอบด้วยเมืองเชรัส, เซอเมอญิฮ์, บางี, ปูตราจายา และเซอร์ดัง (ตามเข็มนาฬิกา)
ในช่วงไม่กี่ปีที่ผ่านมา มีการพัฒนาเมืองขนาดเล็กจำนวนหนึ่งในกาจัง เช่น ทามันปริมาซาอุจานา และทามันกาจังปริดานา มีการพัฒนาโครงการอสังหาริมทรัพย์มูลค่าสูงเช่น Twin Palms, Country Heights, Jade Hills และ Prima Paramount
พื้นที่โดยรอบเมืองเหล่านี้สามารถเข้าถึงได้ผ่านทางด่วนซิลก์ (SILK)
เมืองกาจัง รวมถึงพื้นที่ส่วนใหญ่ของเขตฮูลูลังกัต อยู่ภายใต้การบริหารโดยสภาเทศบาลกาจัง
ประวัติศาสตร์

การตั้งถิ่นฐานครั้งแรกในกาจังเกิดขึ้นในปี ค.ศ. 1709 ต่อมาในปี ค.ศ. 1807 เมืองกาจังก่อตั้งขึ้นหลังเหตุการณ์สงครามกลัง (Klang War) เนื่องจากตั้งอยู่ใจกลางพื้นที่ จึงเป็นที่ตั้งของเมืองหลักของเขตฮูลูลังกัต
กาจัง พัฒนาเป็นเมืองสมัยใหม่โดยการใช้ที่ดินในการปลูกกาแฟที่เริ่มขึ้นในช่วงคริสต์ทศวรรษ 1890 หนึ่งในธุรกิจกาแฟที่มีชื่อเสียงคืออินซ์เคนเนท (Inch Kenneth) ซึ่งบริหารงานโดยพี่น้องคินเดอร์สลีย์ (Kindersley) ซึ่งเป็นกลุ่มแรกที่ปลูกยางพาราในเชิงพาณิชย์ในประเทศมาเลเซีย ธุรกิจอีกแห่งหนึ่งคือเปรังเบซาร์ (Perang Besar (Great War)) ซึ่งริเริ่มโดยอดีตนายทหารอังกฤษนำโดยพันเอกเฮนรี โก (Henry Gough) ซึ่งเป็นผู้บุกเบิกการขยายพันธุ์ต้นยางในประเทศด้วยเทคนิคการติดตา
ระหว่างการรุกรานของญี่ปุ่น กาจังถูกทิ้งระเบิดเมื่อวันที่ 12 มกราคม ค.ศ. 1942 หนึ่งวันหลังจากกรุงกัวลาลัมเปอร์ถูกยึดครอง ระเบิดซึ่งมุ่งเป้าไปที่สถานีรถไฟ พลาดเป้าและทำลายโบสถ์ซึ่งอยู่ใกล้เคียงแทน
กาจังได้รับสถานะเทศบาลเมื่อวันที่ 1 มกราคม ค.ศ. 1997 ก่อนหน้านี้เมืองอยู่ภายใต้เขตอำนาจของสภาเขตฮูลูลังกัต (Majlis Daerah Hulu Langat, MDHL)
ประชากร

มีประชากร 342,657 คน แบ่งเป็นชาวมลายูร้อยละ 60.4, ชาวจีนร้อยละ 19.3, ชาวอินเดียร้อยละ 9.7 อื่น ๆ อีกร้อยละ 10.6
แหล่งข้อมูลอื่น

Majlis Perbandaran Kajang (Kajang Municipal Council) เก็บถาวร 2002-08-23 ที่ เวย์แบ็กแมชชีน
Find Interesting Places in Hulu Langat (DUSUNTUA)
สุลาลีวัลย์ สุวรรณทัต

| หม่อมสุลาลีวัลย์ สุริยง ณ อยุธยา |
| --- | --- |
ชื่อเกิด: สุลาลีวัลย์ สุวรรณทัต
เกิด: 19 ตุลาคม พ.ศ. 2463 จังหวัดพระนคร อาณาจักรสยาม
เสียชีวิต: 27 กันยายน พ.ศ. 2535 (71 ปี) กรุงเทพมหานคร ประเทศไทย
บิดา: สุหร่าย สุวรรณทัต
มารดา: เจอ บุรานนท์
คู่สมรส: ยอแสง ภักดีเทวา (หย่า) หม่อมเจ้าอติวงศ์วิวัสวัติ สุริยง
บุตร: ทนงศักดิ์ ภักดีเทวา  หม่อมราชวงศ์ธิติสาร สุริยง หม่อมราชวงศ์ประยูรพันธุ์ สุริยง หม่อมราชวงศ์นันทนา สุริยง หม่อมราชวงศ์อำพน สุริยง หม่อมราชวงศ์อัจจิมา สุริยง 
อาชีพ: นักแสดง
ปีที่แสดง: พ.ศ. 2482–2535
สุลาลีวัลย์ สุวรรณทัต หรือ หม่อมสุลาลีวัลย์ สุริยง ณ อยุธยา (19 ตุลาคม พ.ศ. 2463 – 27 กันยายน พ.ศ. 2535) ชื่อเล่น ป้าทอง เป็นนักแสดงหญิงชาวไทย เธอเป็นมารดาของทนงศักดิ์ ภักดีเทวา นักร้องชาวไทย และเป็นย่าของ สุธีศักดิ์ ภักดีเทวา และ หม่อมหลวงสุรีย์วัล สุริยง ซึ่งเป็นนักแสดงที่มีชื่อเสียง
ประวัติ

สุลาลีวัลย์เป็นบุตรีของสุหร่าย สุวรรณทัต กับเจอ บุรานนท์ ข้าหลวงในเจ้าคุณพระประยุรวงศ์ เมื่ออายุได้ 7-8 ขวบ มารดาได้นำตัวไปถวายกับเจ้าคุณพระประยุรวงศ์ รุ่นเดียวกันกับพูลทรัพย์ ตราโมท และผัน โมรากุล ได้รับการฝึกฝนให้เรียนละครกับสำนักเจ้าคุณพระประยุรวงศ์ ซึ่งท่านก็แสดงได้ดี จนส่วนใหญ่ได้รับเป็นตัวยืนเครื่องชั้นดี รับบทนำเด่น ๆ เสมอ โดยสุลาลีวัลย์ได้รับการฝึกฝนจากคุณครูที่มีฝีไม้ลายมือชั้นเลิศ เช่น ท้าววรจันทร์ (วาดอิเหนา), เจ้าจอมมารดาเขียน, พระยานัฏกานุรักษ์ เป็นต้น
สุลาลีวัลย์ก้าวเข้าสู่วงการครั้งแรกก็จากการชักชวนของพระเจ้าวรวงศ์เธอ พระองค์เจ้าภาณุพันธุ์ยุคล เมื่อแรกผลิตภาพยนตร์ในนาม ไทยฟิล์ม ช่วงประมาณ ปี พ.ศ. 2482 บทบาทแรกเริ่มยังไม่ค่อยโดดเด่นมากนัก จนกระทั่งเกิดสงครามโลกครั้งที่สอง วงการภาพยนตร์ต้องหยุดฉาย หยุดสร้าง เพราะวัตถุดิบคือฟิล์มไม่มีการส่งมาจากต่างประเทศ ทำให้บริษัทไทยฟิล์มเลิกกิจการสร้างภาพยนตร์ เปลี่ยนมาทำละครเวทีแทน ในนามอัศวินการละคร ยุคละครเวที พระองค์เจ้าภาณุพันธุ์ ได้นางเอกสุพรรณ บูรณะพิมพ์มารับบทนางเอกละครเจ้าน้ำตา เรียกคนดูได้เป็นอย่างดี นางร้ายเลยเหมาะกับสุลาลีวัลย์ โดยใช้นามสกุลเดิมในวงการนามว่า สุลาลีวัลย์ สุวรรณทัต แสดงได้ดี จนทำให้คนดูออกอาการเกลียดนางร้ายอย่างสุลาลีวัลย์อย่างมาก โดยบทที่โด่งดังมากคือบท ป้าทอง ในละครเวทีเรื่องวนิดา จนหม่อมหลวงทรงสอางค์ ฑิฆัมพร ได้ตั้งชื่อเล่นให้สุลาลีวัลย์ว่าป้าทอง[ต้องการอ้างอิง] สุลาลีวัลย์มีชื่อเสียงในรุ่นเดียวกับ สุพรรณ บูรณะพิมพ์ และ มาลี เวชประเสริฐ
ถึงแม้ชีวิตการแสดงส่วนใหญ่ของสุลาลีวัลย์ มักจะรับบทเป็นคนใช้ ถึงกระนั้นสุลาลีวัลย์ก็เคยรับบทนำเช่นกันใน "กล่องข้าวน้อยฆ่าแม่" (2523) โดยรับบทเป็นแม่ ในการแสดงบทร้าย ๆ นั้นสุพรรณ บูรณะพิมพ์นักแสดงละครเวทีรุ่นน้องก็มักจะนั่งจำท่าทีการแสดงของสุลาลีวัลย์ จนภายหลังสุพรรณได้กลายเป็นนางร้ายผู้ยิ่งใหญ่ในแวดวงละคร
ชีวิตครอบครัว

สุลาลีวัลย์สมรสครั้งแรกกับยอแสง ภักดีเทวา อดีตครูโขน มีบุตรด้วยกันหนึ่งคน คือ ทนงศักดิ์ ภักดีเทวา นักร้องผู้โด่งดัง และได้หย่าร้างกับครูยอแสงในเวลาต่อมา
ต่อมาสุลาลีวัลย์สมรสครั้งที่สองกับหม่อมเจ้าอติวงศ์วิวัสวัติ สุริยง เมื่อวันที่ 12 กันยายน 2482 จึงมีศักดิ์เป็น หม่อมสุลาลีวัลย์ สุริยง ณ อยุธยา มีบุตรธิดา 5 คน ดังนี้
หม่อมราชวงศ์ธิติสาร สุริยง (บิดาของหม่อมหลวงสุรีย์วัล สุริยง)
หม่อมราชวงศ์ประยูรพันธุ์ สุริยง
หม่อมราชวงศ์นันทนา สุริยง
หม่อมราชวงศ์อำพน สุริยง
หม่อมราชวงศ์อัจจิมา สุริยง
ผลงานภาพยนตร์

2496: นางแมวป่า
2498: น้ำใจสาวจีน
2498: เมียแก้ว
2499: แก้วตานาง
2499: สุดฟากฟ้า
2500: มัสยา
2500: สายโลหิต
2501: รมดี
2501: ยอดอนงค์
2501: สาวน้อย
2503: เด็กเสเพล
2504: กระท่อมทิพย์
2504: พสุธาที่ข้ารัก
2504: สุรีรัตน์ล่องหน
2505: โจรแพรแดง
2505: บันทึกรักของพิมพ์ฉวี
2505: ม่านน้ำตา
2506: เดนชีวิต
2506: ฝนแรก
2506: ใจเดียว
2506: จำเลยรัก
2507: ทับทิม
2507: นกน้อย
2507: พนาสวรรค์
2507: มังกรคนอง
2507: เลือดรักนางพราย
2508: ลมหวล
2508: ขวัญชีวิต
2508: ปลาบู่ทอง
2508: อ้อมอกดิน
2508: แผ่นดินสวรรค์
2508: เงิน เงิน เงิน
2508: อินทรีมหากาฬ
2508: นางพรายคะนอง
2508: นางสาวโพระดก
2508: ชุมทางเขาชุมทอง
2509: เกล้าฟ้า
2509: กำไลหยก
2509: มือปืนสิบทิศ
2509: สายเลือดกตัญญู
2509: โสนน้อยเรือนงาม
2510: แสนรัก
2510: สาวจ้าวสมิง
2510: เจ้าแม่ปานทอง
2510: เทพธิดาบ้านไร่
2511: ดวงใจคนยาก
2511: วังสีทอง
2512: ปีศาจแสนสวย
2513: แม่ย่านาง
2513: หวานใจ
2514: ลมรักทะเลใต้
2515: แม่ปลาบู่
2516: กระสือสาว
2516: ขอบฟ้าเขาเขียว
2516: ภูกระดึง
2516: แก้วกลางนา
2516: เตะฝุ่น
2516: ไม้ป่า
2516: กระสือสาว
2517: มาแต่เลือด
2517: น้ำผึ้งขม
2517: แว่วเสียงลมรัก
2517: กราบที่ดวงใจ
2517: ทองประกายแสด
2518: ข้าวนอกนา
2518: พ่อยอดมะกอก
2518: ชายชาติเสือ
2518: ชุมทางผี
2519: เทวดาเดินดิน
2519: มนต์เรียกผัว
2519: นางงูเห่า
2519: วีรบุรุษกองขยะ
2519: ขุนศึก
2519: ขอเพียงรัก
2520: เพื่อนรัก
2520: คู่ทรหด
2520: ใครจะอยู่ค้ำฟ้า
2520: ผู้ยิ่งใหญ่ชายแดน
2520: 1-2-3 ด่วนมหาภัย
2520: สิงห์รถบรรทุก
2521: หมอตีนเปล่า
2521: ถล่มดงนักเลง
2521: เดนนรก
2521: ยมบาลจ๋า
2521: เท่งป๊ะต๊ะติ๊งโหน่ง
2521: ลืมเสียเถิดอย่าคิดถึง
2521: 4 อันตราย
2521: ผิดทางรัก
2521: มือปืนสติเฟื่อง
2521: มนต์รักอสูร
2522: เรือเพลง
2522: ดาวเรือง
2522: สังข์ทอง
2522: ปลาบู่ทอง
2522: อยุธยาที่ข้ารัก
2522: กล่อมจอมอิทธิพล
2522: ยอดหญิงต๊ะติ๊งโหน่ง
2522: รักประหาร
2522: เพลิงตะวันอันตราย
2523: อาอี๊
2523: เคหาสน์สีแดง
2523: บ้านทรายทอง
2523: พจมานสว่างวงศ์
2523: ก่องข้าวน้อยฆ่าแม่
2523: ฉุยฉาย
2523: 7 ป่าช้า
2523: พ่อจ๋า
2523: มนต์รักขนมครก
2524: คุณปู่ซู่ซ่า
2524: ค่าน้ำนม
2524: ป่าช้าแตก
2524: ไอ้แก่น
2524: ลูกสาวแม่ค้า
2524: คุณหญิงพวงแข
2524: เจ้าบ่าวทีเด็ด
2525: ลูกอีสาน
2525: ปริศนา
2525: กระท่อมนกบินหลา
2525: ขุนแผน ตอน ปราบจระเข้เถรขวาด
2525: คุณย่าเซ็กซี่
2525: คุณนายซาอุ
2526: น.ส. เย็นฤดี
2526: วีรบุรุษสงคราม
2526: พระจันทร์เปลี่ยนสี
2526: เงิน เงิน เงิน
2526: เสี่ยวอีหลี
2527: วัยระเริง
2527: แรงอธิษฐาน
2527: นางพญางูผี
2527: ฟ้าบันดาล
2527: แตนป่าแตก
2527: ครูเสือ
2528: ปางรัก
2528: ผัวเชลย
2528: ไอ้หนูภูธร
2528: ตะวันยิ้มแฉ่ง
2529: ขออยู่ถึงพรุ่งนี้
2530: ดีแตก
2530: สะพานรักสารสิน
2530: ผู้หญิงคนนี้ ไม่ใช่ผี
2531: ทองประกายแสด
2531: อีจู้กู้ปู่ป้า
2531: มนต์รักเพลงทะเล้น
2531: หวานมันส์ ฉันคือเธอ 2
2531: แม่จ๋าแม่
2531: แอบฝัน
2532: ครูไหวใจร้าย
2532: ใช่แล้วหลุดเลย
2532: ขอชื่อสุธีสามสี่ชาติ
2532: กลิ่นสี 2 ตอน จีบสาวจี๊-จ๊ะ
2532: เศรษฐีใหม่
2532: ธันยา แม่มดยอดยุ่ง
2533: ดีดสีและตีเป่า
2533: ใช่แล้วหลุดเลย
2533: กลิ่นสีและกาวแป้ง 2
2533: ห้าวเล็ก ๆ
2533: โกย
2533: ต้องปล้น
2533: น้องเมีย
2533: แฝดแบบว่า
2533: หัวใจห้องที่ 5
2533: กระท่อมใหม่ทะเลเดิม
2534: โฮ่ง
2534: ไอ้คุณผี
2534: บุญชู 6 โลกนี้ดีออกสุดสวยน่ารักน่าอยู่ถ้าหงุ่ย
2535: หอ หึ หึ
2535: สมศรี 422 อาร์
2535: จะใหญ่จะย่อก็พ่อเรา
2535: เพราะฉะนั้น นั่นน่ะซี
2535: ยุ่งดะมะด๊อง
ผลงานละครโทรทัศน์

2504: สี่แผ่นดิน ช่อง 4
2510-2522: หุ่นไล่กา ช่อง 5
2510: ขุนศึก ช่อง 4
2510: เดิมพันชีวิต ช่อง 4
2510: วนิดา ช่อง 4
2511-2518: พิภพมัจจุราช ตอน คนไม่พบพระ ช่อง 5
2515: คู่กรรม ช่อง 4
2517: เหมือนคนละฟากฟ้า ช่อง 3
2518: ภาพยนตร์ชุด ปอบผีฟ้า ของดาราฟิล์ม ช่อง 7
2518: ตะวันขึ้นที่อ่าวพังงา ช่อง 5
2518: อนิลทิตา ช่อง 5
2520: ล่าวิญญาณ ช่อง 5
2520: ขายวิญญาณ ช่อง 5
2521: ตะวันยอแสง ช่อง 3
2521: คู่กรรม ช่อง 9
2521: ความรัก ตอนวัยรุ่น ช่อง 3
2521: สกาวเดือน ช่อง 9
2523: ปิ่นรัก ช่อง 9
2523: สี่แผ่นดิน ช่อง 5
2526: วิมานคนบาป ช่อง 9
2526: แรงรัก ช่อง 9
2527: อยู่เพื่อรัก ช่อง 3
2528: รักในสายหมอก ช่อง 3
2529: ความรักแสนกล ช่อง 3
2529: กามนิต-วาสิฏฐี ช่อง 3 (รับเชิญ)
2530: ฟ้าต่ำ ช่อง 3
2530: ตะวันขึ้นที่อ่าวพังงา ช่อง 5
2531: มนต์รักแม่สื่อ ช่อง 5
2531: อีสา ช่อง 7
2531: อาศรมสาง ช่อง 3
2531: สังเวียนรัก ช่อง 3
2531: ปราสาทมืด ช่อง 7
2531: เกมกามเทพ ช่อง 3
2532: ดอกฟ้าและโดมผู้จองหอง  ช่อง 3
2532: บ้านไม่รู้โรย ช่อง 9
2532: เมียหลวง ช่อง 7
2532: เคหาสน์สีแดง ช่อง 7
2532: เกิดจากวัด ช่อง 3
2532: แม่นาคพระโขนง ช่อง 3
2533: คนเหนือดวง ช่อง 7
2533: ตะกายดาว ตอน ดาวตกกระ ช่อง 9
2533: โหด เลว อ้วน ช่อง 3
2533: โก๋ตี๋กี๋หมวย ช่อง 3
2533: หงส์ทอง ช่อง 7
2533: บัวแล้งน้ำ ช่อง 7
2533: ดวงตาสวรรค์ ช่อง 7
2533: รอยมาร ช่อง 3
2534: บ้านสาวโสด ช่อง 3
2534: วนิดา ช่อง 3
2534: กะลาก้นครัว ช่อง 7
2534: ป่ากามเทพ ช่อง 3
2534: คุณหญิงบ่าวตั้ง ช่อง 9
2534: ละอองเทศ ช่อง 9
2534: พระสุริโยทัย ช่อง 5
2535: โทน ช่อง 3
2535: คลื่นซัดใจ ช่อง 3
2535: ชีวิตเปื้อนฝุ่น ช่อง 7 (เรื่องสุดท้ายก่อนเสียชีวิต)
ผลงานอำนวยการสร้างภาพยนตร์

2508: อ้อมอกดิน
2508: นางพรายคะนอง
2509: มือปืนสิบทิศ
2511: วังสีทอง
2511: ดวงใจคนยาก
ถึงแก่กรรม

สุลาลีวัล สุวรรณทัต หรือ หม่อมสุลาลีวัล สุริยง ณ อยุธยา ถึงแก่กรรมเมื่อวันที่ 27 กันยายน 2535 สิริอายุ 72 ปี
อัฐิส่วนหนึ่งบรรจุอยู่ในวิหารน้อย สุสานหลวง วัดราชบพิธสถิตมหาสีมาราม ในฐานะสมาชิกแห่งราชสกุลสุริยง
กาบรีเอเล เบียงเกรี

| ข้อมูลส่วนตัว |
| --- | --- | --- | --- |
วันเกิด:   (2006-09-18) 18 กันยายน ค.ศ. 2006 (18 ปี)
ตำแหน่ง:  กองหน้า
ข้อมูลสโมสร
สโมสรปัจจุบัน:  แมนเชสเตอร์ยูไนเต็ด
หมายเลข:  98
สโมสรเยาวชน
ปี:  ทีม
2013–2023:  คาร์ดิฟฟ์ซิตี
2023–:  แมนเชสเตอร์ยูไนเต็ด
กาบรีเอเล เบียงเกรี (อิตาลี: Gabriele Biancheri; เกิด 18 กันยายน ค.ศ. 2006) เป็นนักฟุตบอลเยาวชนชาวเวลส์ ปัจจุบันเล่นในตำแหน่งกองหน้าให้กับแมนเชสเตอร์ยูไนเต็ด
ระดับสโมสร

เบียงเกรีเริ่มต้นอาชีพของเขาในศูนย์ฝึกเยาวชนของคาร์ดิฟฟ์ซิตี ฟอร์มการทำประตูมากมายของเขาทำให้เขามีชื่อติดทีมรุ่นอายุไม่เกิน 21 ปี โดยในเกมพรีเมียร์ลีกคัพที่เปิดบ้านแพ้วุลเวอร์แฮมป์ตันวอนเดอเรอส์ 0–1 เมื่อวันที่ 3 ธันวาคม ค.ศ. 2022 หลังจากอยู่กับสโมสรแห่งนี้มานานกว่า 9 ปี เบียนเชรีก็ย้ายไปแมนเชสเตอร์ยูไนเต็ดในเดือนกุมภาพันธ์ ค.ศ. 2023
ระดับทีมชาติ

มีรายงานว่าเบียงเกรีมีเชื้อสายอิตาลี และสามารถเล่นให้กับทีมชาติอังกฤษ อิตาลี และเวลส์ได้ เขาเล่นให้แก่ทีมชาติเวลส์รุ่นอายุไม่เกิน 16 ปีและอายุไม่เกิน 17 ปี
เขาเล่นให้กับเวลส์ในฟุตบอลชิงแชมป์แห่งชาติยุโรปรุ่นอายุไม่เกิน 17 ปีในปี 2023 โดยทำได้ประตูในนัดที่เจอกับโปแลนด์ซึ่งเวลส์ตกรอบแบ่งกลุ่มไปแล้ว
รูปแบบการเล่น

เบียงเกรีได้รับการอธิบายว่าเป็นกองหน้าที่ "รวดเร็ว เฉียบคม และทรงพลัง" โดยเล่นได้อย่างสบาย ๆ ในแดนหน้า ขณะที่ยังสามารถเล่นในบทบาทหมายเลข 10 ได้อีกด้วย
ชี้ดาบ

ธีรนัย โสตถิปิณฑะ ชื่อเล่น เจม เป็นที่รู้จักในนามปากกา ชี้ดาบ (เกิดวันที่ 25 ตุลาคม 2531) อาชีพนักเขียนอิสระเล่าเรื่องเกี่ยวกับการเดินทาง การสร้างแรงบันดาลใจ และการก้าวผ่านช่วงวัย (Coming of age) ผลงานชิ้นแรกที่เป็นที่รู้จักของชี้ดาบ เป็นเรื่องเกี่ยวกับการไปเป็นนักเรียนแลกเปลี่ยน ชื่อหนังสือว่า "1 ปี กับชีวิตที่ผมอยู่ในอเมริกา"
ชี้ดาบ เป็นนามปากกาที่ผันมาจากชื่อภาษาอังกฤษไม่มีความหมาย ที่เจมเคยใช้เล่นเกมว่า achidahp (อชิแดพ) เมื่อผันตัวเองจากเกรียนเกมมาเขียนหนังสือจึงผันชื่อนี้ให้เป็นภาษาไทย เพราะอยากให้คนจำได้ โดยตัดคำว่า "อา" ไป เพราะกลัวคนอ่านมาถามว่าทำไมต้องเป็นอา เป็นน้าหรือปู่ไม่ได้หรือ สุดท้ายจึงเหลือแค่ ชี้ดาบ
| ธีรนัย โสตถิปิณฑะ |
| --- | --- |
เกิด: 25 ตุลาคม พ.ศ. 2531 (36 ปี)
นามปากกา: ชี้ดาบ
อาชีพ: นักเขียนอิสระ
สัญชาติ: ไทย
แนว: การเดินทาง แรงบันดาลใจ coming of age
เว็บไซต์
https://www.facebook.com/CHIDAHP
เกี่ยวกับการเขียน

เจมส์เขียนหนังสือครั้งแรกลงในเว็บเด็กดี ขณะที่ศึกษาอยู่ชั้นมัธยมศึกษาปีที่หก เพียงเพื่อเป็นการระบายชีวิตที่รันทดตอนไปเป็นนักเรียนแลกเปลี่ยน แต่คนอ่านชอบสำนวนและอารมณ์ในการเล่า เจมจึงได้แรงบันดาลใจในการเขียน และเริ่มตั้งเป้าหมายว่าจะทำให้ออกเป็นหนังสือให้ได้ จนกระทั่งเจ็ดปีต่อมา เรื่องราวนี้ก็ถูกตีพิมพ์ในหนังสือที่ชื่อว่า "1 ปี กับชีวิตที่ผมอยู่ในอเมริกา"
มีตติ้งครั้งแรก กับแฟนคลับหนังสือที่เขาเขียน ที่ ร้านเล่า เชียงใหม่
ปัจจุบัน มีคอนมูนิตี้เล็กๆ ชื่อ "โรงเรียนชูโล่วิทยาคม" ใน Line
ผลงาน > ผลงานเขียน

สารคดีสั้น "ครอบครัวรถเมล์ โลกใบเล็กของเด็กชายวัน" กับนิตยสารสารคดี (2554)
สารคดีสั้น "บั้ง ไฟ ฟ้า" สารคดีรางวัลชมเชยในโครงการ "สื่อศิลป์ ดิน น้ำ ป่า" ปี 2 โดยสถานีโทรทัศน์ไทยพีบีเอส (2556)
1 ปี กับชีวิตที่ผมอยู่ในอเมริกา ซีซัน 1 (2557)
1 ปี กับชีวิตที่ผมอยู่ในอเมริกา ซีซัน 2 (2558)
ไปญี่ปุ่นด้วยเงิน 7,000 แต่สุดท้ายหนึ่งแสนก็เกือบไม่พอ (2559)
ROUTE13 : part one (2560)
พังเรนเจอร์ (2561) รวมเล่มกับนักเขียนท่านอื่น
ROUTE13 : part two (2561)
พังเรนเจอร์ : AGE OF CORONA (2563) รวมเล่มกับนักเขียนท่านอื่น
13 Years After (2565)
ผลงาน > ผลงานที่เรียบเรียง

ตามติดชีวิตอินเดีย (2559)
เนิร์ดคลั่ง แว้นผ่าทวีป (2560)
เอเลียนในซานฟรานซิสโก (2561)
ตามติดชีวิตอินเดีย 2 (2562)
อยุติธรรม เจเนอร์เรชั่น (2564)
นัตโตะ คนชุ่ยตะลุยญี่ปุ่น (2564)
กาญจนา นาคนันทน์

| นงไฉน ปริญญาธวัช จ> ภ. |
| --- | --- |
ศิลปินแห่งชาติ สาขาวรรณศิลป์   (นวนิยายและเรื่องสั้น)   พ.ศ. 2555
เกิด: 9 พฤษภาคม พ.ศ. 2464 อำเภอภูเขียว จังหวัดชัยภูมิ
เสียชีวิต: 30 พฤษภาคม พ.ศ. 2557 (93 ปี) อำเภอสอยดาว จังหวัดจันทบุรี
นามปากกา: กาญจนา นาคนันทน์   ธวัชวดี   น.ฉ.น.   ดนัยศักดิ์
อาชีพ: นักเขียน
สัญชาติ: ไทย
ผลงานที่สำคัญ: ผู้ใหญ่ลีกับนางมา   ธรณีนี่นี้ใครครอง   ผู้กองยอดรัก
รางวัลสำคัญ: ศิลปินแห่งชาติ สาขาวรรณศิลป์ (นวนิยายและเรื่องสั้น) พ.ศ. 2555
บิดามารดา: รองอำมาตย์ตรี มนู นาคามดี (บิดา) แหวน นาคามดี (มารดา)
กาญจนา นาคนันทน์ เป็นนามปากกาของ นงไฉน ปริญญาธวัช (สกุลเดิม: นาคามดี; 9 พฤษภาคม พ.ศ. 2464 – 30 พฤษภาคม พ.ศ. 2557) ศิลปินแห่งชาติ สาขาวรรณศิลป์ (นวนิยายและเรื่องสั้น) พ.ศ. 2555 นักเขียนเจ้าของผลงาน ผู้ใหญ่ลีกับนางมา, ธรณีนี่นี้ใครครอง และ ผู้กองยอดรัก เป็นต้น
ประวัติ

นงไฉน ปริญญาธวัช (สกุลเดิม: นาคามดี) เกิดเมื่อวันที่ 9 พฤษภาคม พ.ศ. 2464 ที่ตำบลผักปัง อำเภอภูเขียว จังหวัดชัยภูมิ เป็นบุตรสาวของรองอำมาตย์ตรี มนู นาคามดี หรือ หนู นาคามดี ผู้อำนวยการโรงเรียนชัยภูมิภักดีชุมพลคนที่ 6 และนางแหวน นาคามดี
นงไฉน สำเร็จการศึกษาจากโรงเรียนฝึกหัดครูมัธยม และปริญญาตรีด้านกฎหมายจากมหาวิทยาลัยธรรมศาสตร์ และเป็นอดีตอาจารย์คณะอักษรศาสตร์ จุฬาลงกรณ์มหาวิทยาลัย
เริ่มพิมพ์งานประพันธ์ในหนังสือ "นครสาร" เป็นครั้งแรกเมื่อ พ.ศ. 2489 มีความชำนาญในการเขียนนวนิยาย บทความ สารคดี เรื่องสั้น และบทกวี มีความสามารถเขียนหนังสือได้หลายแนวหลายประเภท มีผลงานการประพันธ์หลายประเภทอย่างต่อเนื่อง ปัจจุบันมีเรื่องยาวประมาณ 50 เรื่อง และ เรื่องสั้นอีกกว่า 100 เรื่อง และได้รับรางวัลศิลปินแห่งชาติ สาขาวรรณศิลป์ (นวนิยายและเรื่องสั้น)  พ.ศ. 2555
มรณกรรม

นงไฉน ปริญญาธวัช ถึงแก่อนิจกรรมอย่างสงบ ณ บ้านพักส่วนตัวในตำบลทรายขาว อำเภอสอยดาว จังหวัดจันทบุรี ศพตั้งบำเพ็ญกุศล ณ วัดปะตงวนาราม ตำบลปะตง อำเภอสอยดาว จังหวัดจันทบุรี เป็นระยะเวลา 7 คืน ตั้งแต่วันที่ 30 พฤษภาคม ถึง 5 มิถุนายน พ.ศ. 2557 เวลา 19.00 น.
ผลงาน

คุณป้าท่องโลก
พระพี่นางสุพรรณกัลยาณี
นิทานคุณย่า (แปลจากนิทานรัสเซีย)
เขาชื่อเดช
สามดรุณ (ได้รับรางวัลงานวันสัปดาห์หนังสือแห่งชาติ ของกระทรวงศึกษาธิการ พ.ศ. 2521)
หนูชอบเชียงเมี่ยง
โลกกว้าง
บ้านหนูอยู่หาดเสี้ยว (ได้รับรางวัลหนังสือเด็กเยาวชนบัวหลวง พ.ศ. 2521)
แม่ - ไต้ฝุ่นมาแล้ว (พายุเกย์ พ.ศ. 2519)
ผมชื่อไอ้จุก
พี่ชาย
หนูน้อยกลอยใจ
เธอเป็นเพียงแหวนพลอย
กุ้งนาง
เกวลีสอยดาว
โขมยที่รัก
จุดหมายปลายทางของการดา
คนึงนิจ
แค่ขอบฟ้า
ชื่นชีวานาวี
ทาง(ห)ลวง
ธรณีนี่นี้ใครครอง(ได้รับรางวัลงานวันสัปดาห์หนังสือแห่งชาติ ของกระทรวงศึกษาธิการ พ.ศ. 2518)
ผู้กองยอดรัก
ยอดรักผู้กอง
ผู้กองอยู่ไหน
ผู้ใหญ่ลีกับนางมา (เป็นหนังสือที่กระทรวงศึกษาธิการกำหนดให้เป็นหนังสืออ่านนอกเวลา สำหรับชั้นมัธยมศึกษาตอนปลายหลายปีมาแล้ว)
เบญจวรรณ (นวนิยายเรื่องแรก)
บ่วงโลกีย์
บุญส่ง
ไปรษณีย์ทำหล่น
หัวใจที่เบ่งบานด้วยความรัก
สาวใช้คนใหม่
รักต้องซ่อน
วิมานดิน
กาญจนาสารภาพ  (โลกนวนิยาย)
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
กามิลโล กามิลลี

| กามิลโล กามิลลี Camillo Camilli |
| --- | --- |
เกิด: ค.ศ. 1703 ใกล้วิเชนซา สาธารณรัฐเวนิส
เสียชีวิต: ค.ศ. 1754(1754-00-00) (50–51 ปี) มันโตวา จักรวรรดิฮาพส์บวร์ค
มีชื่อเสียงจาก: ช่างทำไวโอลิน
กามิลโล กามิลลี (อิตาลี: Camillo Camilli) หรือเป็นที่รู้จักในชื่อ กามิลลุส กามิลลี (ละติน: Camillus Camilli) (ค.ศ. 1703 – ป. 1754) เป็นนักออกแบบ สร้าง และซ่อมแซมเครื่องดนตรีประเภทเครื่องสายชาวเมืองมันโตวา จักรวรรดิฮาพส์บวร์ค (ปัจจุบันอยู่ในประเทศอิตาลี)
ประวัติ

กามิลลี และตอมมาโซ บาเลสตรีเอรี (Tommaso Balestrieri) เป็นผู้นำในการทำเครื่องสายของสกุลช่างมันโตวาในคริสต์ศตวรรษที่ 18 กามิลลีเกิดใกล้เมืองวิเชนซา ในปี 1703 ไม่ทราบแน่ชัดเกี่ยวกับวัยเยาว์และการศึกษาของเขา แต่สันนิษฐานว่าตั้งแต่ปี 1731 เขาอาจได้เรียนรู้เกี่ยวกับธุรกิจผลิตเครื่องดนตรีจากการทำงานกับ อันโตนีโอ ซานอตตี (Antonio Zanotti) ซึ่งเป็นศิษย์ของ จิโรลาโม อามาติ อิล เซกอนโด (Girolamo Amati II) แม้ว่าผลงานส่วนใหญ่ของเขาจะแสดงถึงการสืบทอดรูปแบบสกุลช่างของ ปิเอโตร กัวร์เนรี (Pietro Guarneri) หรือที่รู้จักในชื่อ "ปิเอโตร ดา มันโตวา" (Pietro da Mantova) ช่างทำเครื่องสายชาวเกรโมนา ผู้ซึ่งถือว่าเป็นผู้ก่อตั้งสกุลช่างทำเครื่องสายมันโตวา
ผลงาน

ผลงานเครื่องสายของเขามีคุณค่ามากและได้รับการประเมินมูลค่าสูงมาก เขาเป็นช่างทำเครื่องสายที่ผลิตชิ้นงานจำนวนมาก มีไวโอลินจำนวนมากที่ยังคงอยู่มาจนถึงปัจจุบัน แต่วิโอลาหรือเชลโลไม่พบมากนัก
เมื่อเปรียบเทียบกับเครื่องสายของบาเลสตรีเอรี ซึ่งมีชื่อเสียงในด้านเสียงที่หนักแน่น ไวโอลินของกามิลลีมีเอกลักษณ์เฉพาะด้วยการใช้วัสดุที่คัดสรรเป็นอย่างดีและฝีมือการผลิตที่เป็นเลิศ เขามีแนวทางของตัวเองในการออกแบบส่วนหัวและช่องเสียง (f-hole) สีมีลักษณะเฉพาะคือสีส้ม-ทอง จากการเคลือบเงาสีอ่อนซึ่งเผยให้เห็นโครงสร้างของไม้ และมีแผ่นหน้าเครื่องที่โค้งสูงตามแบบฉบับเครื่องสายของกัวร์เนรี
ไวโอลินของกามิลลีรุ่นปี 1737 มีคุณค่าเป็นพิเศษ โดยเป็นส่วนหนึ่งของชุดสะสมส่วนตัวของกุยโด ชิกี-ซาราชินี (Guido Chigi-Saracini) ขุนนางชาวเซียนา ผู้อุปถัมภ์ดนตรีและนักแต่งเพลง (ปัจจุบันไวโอลินเป็นสมบัติของสถาบันดนตรีชิเกียนา Accademia Musicale Chigiana) และเป็นหนึ่งในเครื่องดนตรีที่สร้างขึ้นสำหรับวงเครื่องสายห้าชิ้น ควินเตตโต ชิเกียโน (Quintetto Chigiano)
นักดนตรีที่มีชื่อเสียงในปัจจุบันที่ใช้ไวโอลินของกามิลลี เช่น อานาฮิต กูร์ติกยาน (Անահիտ Կուրտիկյան) ชาวอาร์มีเนีย นักไวโอลินลำดับที่สองของวง กริงก็อลช์ ควาร์เท็ทท์ (Gringolts Quartett) จากสวิตเซอร์แลนด์ ทำการแสดงโดยใช้ไวโอลินกามิลลีรุ่นปี 1733, เซฺว เหว่ย์ (薛伟) นักไวโอลินชาวจีน อดีตศาสตราจารย์ที่วิทยาลัยดนตรีกลาง สาธารณรัฐประชาชนจีน ใช้ไวโอลินกามิลลีรุ่นปี 1736
แหล่งข้อมูลอื่น

Oesterreichischen Nationalbank. Camillo (Camillus) Camilli. (ในภาษาเยอรมัน)
ฉัตรชัย พะลัง

| ฉัตรชัย พะลัง> ข้อมูลส่วนบุคคล |
| --- | --- |
เกิด: 30 ธันวาคม พ.ศ. 2505 (62 ปี) อำเภอหลังสวน จังหวัดชุมพร ประเทศไทย
พรรคการเมือง: ประชาธิปัตย์ (2566–ปัจจุบัน)
คู่สมรส: นวรัตน์ พะลัง

ฉัตรชัย พะลัง (เกิด 30 ธันวาคม พ.ศ. 2505) ชื่อเล่น เอ๋ย อดีตรองนายกองค์การบริหารส่วนจังหวัดชุมพร
ประวัติ

ฉัตรชัย เกิดเมื่อวันที่ 30 ธันวาคม พ.ศ. 2505 ด้านครอบครัวสมรสกับนางนวรัตน์ พะลัง เป็นน้องชาย สุวโรช พะลัง อดีต สส.พรรคประชาธิปัตย์ 5 สมัย
สำเร็จการศึกษาระดับปริญญาตรี คณะวิทยาการจัดการ สาขาการเงินการคลัง จากมหาวิทยาลัยสงขลานครินทร์ ปี พ.ศ. 2524
การทำงาน

เริ่มทำงานเป็นเจ้าหน้าที่ธนาคารกรุงเทพ จำกัด มหาชน จนได้รับตำแหน่งผู้จัดการธนาคาร และเป็นประธานชมรมธนาคารฯ เคยเป็นประธานโครงการเกษตรก้าวหน้า และตัวแทนสหภาพแรงงานฯ